Lo cuelhec, gessec ath miei deth pati dera mia casa, lheuèc era cara entath solei, lo guardèc atentiuament, examinèc er astrolabi, tornèc, e me didec: “Te cau saber qu’aguest diuendres ei eth dètzau dia deth mes de Safar der an 763 dera egira deth nòste Sant Profèta; que vagen entada eth es milhores benediccions e era patz.” E m‘en sai, per çò dera sciéncia des numèros, que me ditz qu’aguest diuendres coïncidís damb eth moment que se verifique era conjoncion deth planeta Mirrikh damb eth planeta Hutared, per sèt grads e sies menutes.